"Loosungid 1987 - 1990" (lk 295 - 310) on kui asjakohase teadustöö sissejuhatus, toormaterjali kogu. Loosungite ja plakatite ligi 350 teksti pärinevad 38 "ürituselt", mille hulgas ka mõned sellised, mida väljaande pildiosa ei kajasta. Võimalik, et Olegi töötehnikasse kuulus taotlus jäädvustada võimaluse korral loosungid ja "üritustest" osavõtjate näod eraldi. Väljaandjad on ilmselt eelistanud trükkida pigem inimesi kui loosungite tekstiga fotosid, mille eest nad väärivad  igati kiitust. Võõrkeelsed loosungite tekstid on ka tõlgitud, kahjuks väikeste vigadega.